钦定古今图书集成/明伦汇编/氏族典/第251卷 > 张宗衡
## 钦定古今图书集成/明伦汇编/氏族典/第251卷 > 张宗衡

按《明外史张宗衡传》：“宗衡，临清人。万历四十一年进
士，除大理评事。天启初，屡迁松江知府，以忧归。起知
归德，迁口北道副使，加右参政。七年调昌平，加按察
使，寻加右布政使，擢右佥都御史，巡抚大同。崇祯四
年春，宣大总督魏云中罢，擢宗衡兵部右侍郎代之。
七年五月，宗衡再疏引疾，帝以边患方棘，切责之。六”
月，宣府、大同、保安州，崞县、灵丘、万全左卫破，命戴罪
视事。旋命尽督诸镇援军。宗衡屡檄援将吴襄、尢世
威等，皆不至，以故疆事大坏。九月革任，论罪戍边，已
而释还。十五年，临清破，宗衡死于兵。